Държавен вестник, бр. 92, 2007 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  92
(2) ЕО сертификатът по ал. 1 се издава по
образец съгласно чл. 6, т. 4 от Регламент № 706/
2007 и се номерира съгласно чл. 6, т. 3 на Регла-
мент № 706/2007.
Чл. 5. (1) Изпълнителният директор на ИА
“АА” отказва издаване на ЕО сертификат по
чл. 4, ал. 1, когато превозното средство не отго-
варя на изискванията на наредбата и на Регла-
мент № 706/2007.
(2) Отказът да се издаде ЕО сертификат по
чл. 4, ал. 1 се мотивира писмено и подлежи на
обжалване по реда на Административнопроце-
суалния кодекс.
Г л а в а  т р е т а
ОДОБРЯВАНЕ ТИПА НА КЛИМАТИЧНА
СИСТЕМА ИЛИ НА НЕИН ПРОПУСКАЩ
КОМПОНЕНТ
Раздел I
Заявление за одобряване на типа
Чл. 6. (1) За одобряване типа като компо-
нент на тип пропускащ компонент, или на тип
климатична система производителят или упъл-
номощеният представител подава молба-заяв-
ление до изпълнителния директор на ИА “АА”
в съответствие с чл. 4, т. 1 от Регламент (ЕО)
№ 706/2007, след изпълнение на процедурата по
чл. 4, т.2 от Регламент (ЕО) № 706/2007.
(2) Към заявлението по ал. 1 производите-
лите прилагат:
1. препис от съдебно решение за регистра-
ция и удостоверение за актуално състояние на
производителя или неговия упълномощен пред-
ставител или еквивалентен документ съгласно
националното законодателство на държава—
членка на Европейския съюз/ЕИП;
2. документ за платена държавна такса, оп-
ределена с акт на Министерския съвет;
3. копие от сертификата за система за управ-
ление на качеството.
Раздел II
Одобряване на типа
Чл. 7. (1) Изпълнителният директор на ИА
“АА” издава ЕО сертификат за одобряване на
типа на пропускащ компонент или типа на кли-
матична система, когато типът отговаря на
изискванията на Регламент № 706/2007.
(2) ЕО сертификатът по ал. 1 се издава по
образец съгласно чл. 4, т. 4 на Регламент № 706/
2007 и се номерира съгласно чл. 4, т. 3 на Регла-
мент № 706/2007.
Чл. 8. (1) Изпълнителният директор на ИА
“АА” отказва издаване на ЕО сертификат по
чл. 7, когато типът не отговаря на изисквания-
та на наредбата и на Регламент № 706/2007.
(2) Отказът да се издаде ЕО сертификат по
чл. 7, ал. 1 се мотивира писмено и подлежи на
обжалване по реда на Административнопроце-
суалния кодекс.
Раздел III
Изисквания при извършване на ремонт
и сервиз
Чл. 9. Доставчици на услуги, които предлагат
обслужване и ремонт на климатични системи, до
завършването на ремонта не могат да пълнят това
оборудване с флуорирани парникови газове, ко-
гато количество от хладилния агент, изтекъл от
системата, е над допустимите стойности.
ДОПЪЛНИТЕЛНИ РАЗПОРЕДБИ
§ 1. (1) По смисъла на наредбата:
1. “Превозни средства от категория N1” са ПС
от категория N1 , клас I, посочени в приложение
№ 1, част 1, т. 1.3.1.4 от Наредба № 73 за одобря-
ване типа на нови моторни превозни средства по
отношение на замърсяването на въздуха от еми-
сии от двигателите (ДВ, бр. 51 от 2006 г.) (т. 5.3.1.4
на Приложение I от Директива 70/220/EИО от 20
март 1970 г. за сближаване на законодателствата
на държавите членки относно мерките, които
трябва да се приемат, за контрол върху замърся-
ването на въздуха от газовете на двигателите с
принудително запалване, с които са оборудвани
моторните превозни средства на Съвета, както е
допълнена с Директива 98/69/ЕО от 13 октомври
1998 г. за мерките, които следва да се предприе-
мат срещу замърсяването на въздуха от емисии
от моторните превозни средства и за изменение
на Директива 70/220/ЕИО на Съвета, на Евро-
пейския парламент и на Съвета).
2. “Превозно средство” е всяко моторно пре-
возно средство, посочено в чл. 2.
3. “Тип превозно средство” е типът на ПС,
както е определен в част Б, приложение № 1 на
Наредба № 60 за одобряване типа на нови мо-
торни превозни средства и техните ремаркета;
4. “Климатична система” е всяка система,
чието основно предназначение е да понижава
температурата и влажността на въздуха в отде-
лението за пътници на ПС.
5. “Изпарителна система, състояща се от две
части” е система, при която единият изпарител
е монтиран в отделението за двигателя, а дру-
гият в друго отделение на ПС; всички останали
системи се считат за “единични изпарителни
системи”.
6. “Флуорирани парникови газове” са хид-
рофлуоровъглероди (HFCs), перфлуоровъглеро-
ди (PFCs) и серен хексафлуорид (SF6), така как-
то са посочени в приложение № 1 на Протокола
от Киото към Рамковата конвенция на Обеди-
нените нации по изменение на климата, съста-
вен в Киото на 11.12.1997 г. (ДВ, бр. 68 от 2005 г.,
ратифициран със закон, ДВ, бр. 72 от 2002 г.) и
препаратите, които съдържат тези вещества, с
изключение на контролираните веществата,
които са предмет на Регламент (ЕО) № 2037/
2000 на Европейския парламент и на Съвета от
29 юни 2000 г. относно вещества, които нару-
шават озоновия слой.